Γνωμοδότηση σχετικά με την πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, και του κανονισμού (ΕΟΚ) αριθ. 574/72 περί του τρόπου εφαρμογής του κανονισμού (ΕΟΚ) αριθ. 1408/71 ()

(96/C 39/06)

Στις 15 Σεπτεμβρίου 1995, και σύμφωνα με το άρθρο 198 της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα κοινωνικών, οικογενειακών, εκπαιδευτικών και πολιτισμικών θεμάτων, στο οποίο ανατέθηκε η προετοιμασία των σχετικών εργασιών επεξεργάστηκε τη γνωμοδότηση αυτή στις 9 Νοεμβρίου 1995 με βάση εισηγητική έκθεση του κ. Chevalier.

Κατά την 330ή σύνοδο ολομέλειας της 22ας και 23ης Νοεμβρίου 1995 (συνεδρίαση της 22ας Νοεμβρίου 1995), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Γενικές παρατηρήσεις

1.1. Η ΟΚΕ συμφωνεί με την υπό εξέταση πρόταση, διότι ανταποκρίνεται στην ανάγκη τροποποίησης και ενημέρωσης των κειμένων προκειμένου να διευκολυνθεί ο συντονισμός των συστημάτων κοινωνικής ασφάλισης ώστε να προετοιμασθεί η σύγκλιση των πολιτικών των κρατών μελών στον τομέα της κοινωνικής ασφάλισης.

1.2. Η πρόταση αποβλέπει στην ενημέρωση των κοινοτικών κανονισμών ενόψει ορισμένων τροποποιήσεων διατύπωσης, ουσίας καθώς και διοικητικής φύσεως, οι οποίες έγιναν στις εθνικές νομοθεσίες, προκειμένου να ληφθούν υπόψη ορισμένες διμερείς συμφωνίες που συνήφθησαν μεταξύ των κρατών μελών και να βελτιωθεί η λειτουργία του συντονισμού.

1.3. Η ΟΚΕ, επειδή το κρίνει σωστό και σκόπιμο, διαπιστώνει με ιδιαίτερη ευχαρίστηση ότι η Επιτροπή ενημέρωσε και δημοσίευσε το 1995, τη « Σύνοψη Κοινωνικής Ασφάλισης ». Εκτιμά όλως ιδιαιτέρως τον « Οδηγό του χρήστη » που θα παράσχει σημαντικές υπηρεσίες στους ασφαλισμένους. Η πρωτοβουλία έκδοσης ενός « Οδηγού τσέπης » είναι ιδιαίτερα επιτυχής. Τέλος, η αναφορά, σε κάθε άρθρο, στη νομολογία του Δικαστηρίου θα συμβάλει στην καλύτερη ερμηνεία των κειμένων. Η ΟΚΕ συγχαίρει την Επιτροπή και τους συντάκτες των εγγράφων.

2. Ανάλυση των τροποποιήσεων

Άρθρο 1 : Αφορά τις τροποιήσεις του κανονισμού (ΕΟΚ) αριθ. 1408/71

1. Άρθρο 1 σημείο κα`, i) η τροποποίηση διευκρινίζει ότι τα « επιδόματα υιοθεσίας » εξομοιώνονται με τα επιδόματα « γέννησης» 7

2. Παρεμβολή νέου άρθρου 22α, το οποίο καθιστά δυνατή την πρόσβαση σε υγειονομική περίθαλψη κατά τη διάρκεια διαμονής για επαγγελματικούς λόγους 7

3. Εφαρμόζεται στον τίτλο Πορτογαλία και αφορά τους συνταξιούχους δημόσιους υπάλληλους και τις οικογένειές τους : κατάργηση του άρθρου 32 και τροποποίηση του άρθρου 36 (συνεπεία της εν λόγω κατάργησης) 7

4. Τροποποιήσεις του παραρτήματος Ι, μέρος ΙΙ : πρόκειται για την αποσαφήνιση της έννοιας « μέλος της οικογένειας » για τα κράτη μέλη των οποίων η νομοθεσία σχετικά με τις παροχές ασθένειας ή μητρότητας δεν επιτρέπει τον προσδιορισμό των ατόμων αυτών 7

5. Τροποποίηση του παραρτήματος ΙΙ, μέρος ΙΙ, με την οποία εισάγονται διατάξεις που αφορούν την υιοθεσία 7

6. Τροποποίηση του παραρτήματος ΙΙα, με την οποία προστίθεται στη Δανία το επίδομα στέγασης των συνταξιούχων, παροχή μη ανταποδοτικού χαρακτήρα 7

7. Τροποποίηση του παραρτήματος ΙΙΙ, μέρη Α και Β, αριθ. 35, με την οποία λαμβάνονται υπόψη οι διμερείς συμφωνίες Γερμανίας-Αυστρίας 7

8. Τροποποίηση του παραρτήματος IV, μέρος Γ, με την οποία λαμβάνεται υπόψη η βρετανική νομοθεσία για τον υπολογισμό των παροχών βάσει των περιόδων καταβολής εισφορών και των περιόδων που συμπληρώθηκαν σε άλλο κράτος μέλος 7

9. Τροποποιήσεις του παραρτήματος VI, με τις οποίες επαναλαμβάνονται οι ιδιαίτεροι όροι εφαρμογής των νομοθεσιών ορισμένων κρατών μελών.

Άρθρο 2 : Αφορά τις τροποποιήσεις του κανονισμού (ΕΟΚ) αριθ. 574/72

1. Παρεμβολή άρθρου 19α, με στόχο τη διευκόλυνση της εφαρμογής του άρθρου 21 του κανονισμού (ΕΟΚ) αριθ. 1408/71 σχετικά με τις παροχές σε είδος στα μέλη της οικογένειας σε περίπτωση διαμονής τους σε κράτος μέλος άλλο από εκείνο της κατοικίας.

2. Τα παραρτήματα 2,3 και 4 τροποποιούνται, προκειμένου να αναφέρονται οι αρμόδιοι φορείς.

3. Το παράρτημα 5 έχει ως αντικείμενο την ενσωμάτωση των διατάξεων εφαρμογής των διμερών συμβάσεων που εξακολουθούν να ισχύουν.

3. Συμπεράσματα

3.1. Η ΟΚΕ συμφωνεί με τις προτεινόμενες τροποποιήσεις, διότι ανταποκρίνονται στην ενημέρωση που απαιτείται και αποσκοπούν στον καλύτερο συντονισμό των συστημάτων κοινωνικής ασφάλισης της Ευρωπαϊκής Ένωσης.

3.2. Ωστόσο, η ΟΚΕ εύχεται ότι η Επιτροπή θα καταβάλει κάθε προσπάθεια ώστε να καλυφθούν τα κενά που υφίστανται και να εξαλειφθούν οι ατέλειες που εμποδίζουν ακόμη την ελεύθερη κυκλοφορία των εργαζομένων και των μελών των οικογενειών τους.

Βρυξέλλες, 22 Νοεμβρίου 1995.

Ο Πρόεδρος της

Οικονομικής και Κοινωνικής Επιτροπής

Carlos FERRER

() ΕΕ αριθ. C 260 της 5. 10. 1995, σ. 13.